# Den aktive bogreol redder verden

## Baggrunden for udviklingen af Den aktive bogreol til Kommunens DUS’er:

To undersøgelser fra henholdsvis 2016 (PIRLS 2016) og 2017 (Tænketankens Fremtidens Bibliotekers "Børns læsning 2017") viste, at børns læselyst generelt var under pres. De læste mindre i fritiden, end de gjorde i 2010, og de brugte mere tid på streaming-tjenester, spil og sociale medier. Men værre af alt var der langt færre børn i Danmark der kunne lide at læse end i resten af Europa.

På baggrund af disse undersøgelser iværksatte [**Danmarks Biblioteksforening**](http://www.db.dk) arbejdet med at opbygge en Læsekoalition som kom med udspil til en "[**National Læsestrategi**](http://nationalstrategi.dk)" med en masse forslag til initiativer for at fremme børns læselyst. Kulturministeriet iværksatte flere initiativer og lancerede programmet ”Læselyst og læsefællesskaber for børn i indskolingens fritidstilbud”, som ”Den aktive bogreol” er udsprunget af netop for at give børn flere gode læseoplevelser i indskolingens fritidstilbud.

Nu er projektet som en del af Programmet blevet evalueret af lektor Gitte Balling, Københavns Universitet. og har blotlagt at det virkelig har en betydelig effekt. Siden er mere forskning stødt til og derfor opridser vi lige nogle af grundene til at Den aktive bogreol skal bo i jeres DUS.

## Hvilken forskel gør forløbet med den aktive bogreol?

Evalueringsrapporten viser, at formidling, inddragelse og en særlig indsats nytter. En gennemgående tendens i evalueringen er, at børnenes interesse i bøger og læsning øges, ikke mindst når læsningen og aktiviteterne tager afsæt i børnenes interesser.

Evalueringen viser også, at den mest grundlæggende form for formidling, nemlig nem adgang til bøger, er afgørende. Etableringen af bogsamlinger og læsehjørner i alle SFO’er har haft en stor indflydelse på børnenes øgede interesse for bøger og læsning.

Konklusionen er derfor, at børn gerne vil læse, men at de skal hjælpes lidt på vej. I forhold til det tværfaglige samarbejde mellem fritidspædagoger og biblioteksmedarbejdere viser evalueringen, at det er både motiverende og lærerigt for alle parter, som det fremgår af omtalen fra Slots- og Kulturstyrelsen

Det kan lyde meget godt, men i praksis gør bogreolen lækre, nye bøger tilgængelige i DUS for børnene, det er op til den enkelte dus om børnene må låne bøgerne med hjem, men det er vigtigt at det i så fald ikke er forbundet med alt for mange restriktioner.

Yder mere sætter materialerne i reolen DUS-personalet i stand til at gribe højtlæsning og bøger på samme niveau som andre aktiviteter i DUS. men ydermere sætte ”Den aktive bogreol” det pædagogiske personale i stand til at folde litteraturen ud og lege med læsning og bøger så børn uanset læsekompetence, alder eller interesser kan blive engageret i læsefælleskaber.

## Læsning styrker vores samfund og demokrati og bogreolen udligner ulighed.

Ny, dansk forskning viser, at tilgængelige børnebøger i hjemmet (og i det hele taget) er et effektivt middel til at styrke børns chancer for at blive bedre læsere og klare sig godt på længere sigt uddannelsesmæssigt. Det viser også at det er mere effektivt end andre kulturelle aktiviteter forælder kan lave med deres børn.

Ea hoppe Blaabæk der står bag PhD afhandlingen ”Cultural Inputs and Accumulating Inequality in Children’s Reading: A Dynamic Approach” udtaler:

*"Hvis jeg skulle kaste mine penge efter noget, ville jeg sørge for, at bogressourcer bliver tilgængelige i hjemmet. At man viser børnene, at bøger og læsning er noget, vi har lyst til og engagerer os i,"*

Hendes rapport viser en ulighed som kan sætte dybe spor i det danske samfund, nemlig den at det er de højtuddannede familier der bruger biblioteket mest og oftest. En familie, hvor forældrene har højst 12 års uddannelse, lånte i gennemsnit 12 biblioteksbøger i 2020. For en familie med 18 års uddannelse var tallet 30.

Kort fortalt sammenkobler rapporten hjemlån af børnebøger og tilgængeligheden af bøger i hjemmet med bedre uddannelse senere i livet. Det er stadig de ressourcestærke familier, der låner flest børnebøger med hjem, og det betyder er store grupper af børn slet ikke møder bøger i hjemme. For at støtte disse børns kendskab og glæde ved bøger og læsning skal biblioteker og institutioner samarbejde for at vise at læsning og bøger er værd at bruge tid på.

Det kan være utroligt svært at ændre vaner og indstilling hos mennesker og især hvis man kun har en lille indgang til deres liv som for eksempel skole, bibliotek og DUS har til forældrene. Nogle har selv så store udfordringer med at læse at det ikke er muligt for dem at hjælpe deres børn med det, bland andet nydanske familier er ramt. Men en detalje der er værd at bemærke er, at på skoler hvor eleverne primært er fra resursestærke hjem, kan problemet være lige så stort, da læseglæde kræver at forældrene prioriterer tid til læsning.

Altså vil en indsats med at gøre litteratur tilgængelig og til en aktivitet man har lyst til, hjælpe børn i hele kommunen fra alle sociale lag til at have bedre ods for et godt liv fremadrettet. Vi kan styrke deres evner til at forstå det samfund de er en del af og derved styrke deres mulighed for at være aktive borgere i vores demokrati.

## Fællesskab og selvstændighed

Det litteratur og læsning også kan er at skabe nysgerrighed og evnen til selv at udforske områder der er interessante. Det sætter barnet i stand til selvstændigt at søge fælleskaber, viden og hjælp via bibliotek, internet og interessefællesskaber, en evne som mange voksne synes at de mangler når de står over for det offentlige og den store mængde selvbetjening man møder i et samfund som det danske.

Samtidig med at selvstændigheden styrkes opstår også fællesskaber ud af at have tilgængelig god litteratur. Netop litteratur og læsning sætter barnet i stand til at søge nogle som interesserer sig for de samme emner som dem selv. De kan sammen bygge videre på historier, viden, fantasier og hygge. Nær man er den del af en læseklub så er man en del af et fællesskab hvor alle frivilligt har valgt aktiviteten til.

## Det vi alle godt ved, men som jo stadigt gælder

I dus ved vi at der er opstillet rammer for at personalet skal styrke børnenes evne til at udtrykke sig både verbalt, kulturelt og kreativt. De skal støtte barnets evne til at indgå i et fællesskab med tilsidesættelse af egne behov.

Alle disse indsatser understøtter læsning med børn. Samtidig så er der slået fast med syvtommersøm at læsning har utallige andre gode effekter som vi ikke må glemme:

* Børn der læser og får læst højt, bliver bedre til at forstå verden omkring dem og hvorfor mennesker reagerer som de gør. De bliver mere empatiske og åbensindede.
* Børn der læser og får læst højt får et meget større ordforråd og bliver bedre til at udtrykke sig og blive forstået af andre.
* Børn der kender biblioteket, får lettere ved at søge hjælp og vejledning i det komplicerede informationssamfund de vokser op i.
* Børn der læser eller får læst højt er bedre til at fordybe sig og holde fokus.
* Børn der læser eller får læst højt, får et mere farverigt indre liv og bliver bedre til at drage paralleller mellem de verdner de færdes i.
* Børn der læser, bliver bedre til kritisk at vurdere det de læser.
* Børn der læser, får det lettere når de senere skal uddannes.

**Så der er ingen tvivl din DUS/SFO skal da have ”Den aktive bogreol” og redde verden.**